Kårstein Eidem Løvaas

Kårstein Eidem Løvaas (født 1967) er en norsk politiker (H), lobbyist og radioprogramleder. Han var stortingsrepresentant for Vestfold fra 2013 til 2021.

Han ble født i New Orleans, der foreldrene arbeidet for sjømannsmisjonen, og vokste opp i Alvdal og Sør-Odal. Han gikk Øvrebyen videregående skole på Kongsvinger. Han var også aktiv i Unge Høyre, Riksmålsforbundet og leder for ungdomsavdelingen av Norges Forsvarsforening. Han gikk befalsskole og studerte så sosialøkonomi ved Lunds universitet i Skåne, hvor han var president i ANSA.

Løvaas arbeidet mange år i mediebransjen; fra 1992 til 1994 jobbet han i svenske Z-radio, og fra 1994 til 2013 i norske P4 som journalist, programleder og programsjef. Fra 2004 til 2005 var han kommunikasjonssjef i Vestfold fylkeskommune.

Løvaas var medlem av Nøtterøy kommunestyre og leder i hovedutvalget for oppvekst og kultur fra 2007 til 2011. Fra 2013 til 2021 var han stortingsrepresentant for Vestfold. Han satt i Stortingets familie- og kulturkomite fra 2013 til 2017 og Stortingets næringskomité fra 2017 til 2021. På nominasjonsmøtet før stortingsvalget 2021 tapte han med én stemme mot Erlend Larsen om førsteplassen på Høyres liste i Vestfold.

Etter tiden på Stortinget ble han ansatt som myndighetskontakt for Reitan-gruppens handelsvirksomhet.

Han er sønn av forfatter Velaug Eidem Løvaas og bror til tidligere ordfører i Oppegård kommune Ildri Eidem Løvaas.

 Referanser 

 Eksterne lenker 





Kategori:Stortingsrepresentanter fra Høyre
Kategori:Stortingsrepresentanter for Vestfold
Kategori:Stortingsrepresentanter 2013–2017
Kategori:Lokalpolitikere i Nøtterøy
Kategori:Høyre-politikere i Vestfold
Kategori:Tillitsvalgte i Unge Høyre
Kategori:Norske radiojournalister
Kategori:Lobbyister
Kategori:Personer fra New Orleans
Kategori:Personer fra Sør-Odal kommune
Kategori:Personer fra tidligere Nøtterøy kommune
Kategori:Personer fra Færder kommune
Kategori:Stortingsrepresentanter 2017–2021